**24/3/2012**

**Χαιρετισμός ΥΔΔΤ στο δείπνο με την ευκαιρία της Ελληνικής Ανεξαρτησίας, Ξενοδοχείο Plaza, Nέα Υόρκη, 7 μμ**

Ladies and Gentlemen,

It is a great honor for me to be among you on this occasion. The celebration of the Greek Independence Day draws inspiration from one of the holiest days for Greek Orthodox Christians, the Annunciation of the Theotokos. The day that Archangel Gabriel announced God´s coming to the Earth, inspired Bishop Germanos of Patras to raise the banner of revolution against the Turks and marked the beginning of the War of Independence.

The historic struggle of the Greeks was won because Unity and Collective Action were its underlying values; values so crucial to the struggle we have been fighting for the last 38 years in Cyprus.

I avail myself of this opportunity to publicly thank once more and express our most sincere appreciation to Senator Robert **(Bob)** Menendez for his principled stance on the Cyprus problem and his firm and continuous support on all national issues.

Senator Menendez has faithfully devoted his whole life as an advocate of human rights, democracy, equality, rule of law and justice and serves as an example of a true and passionate Philhellene.

*Please allow me a few words in Greek, as well.*

Κυρίες και Κύριοι,

Ευχαριστώ, καταρχάς, για την τιμή που μου κάνετε να παρευρίσκομαι αυτές τις μέρες μαζί σας, εκπροσωπώντας την Κυπριακή Κυβέρνηση κατά τους εορτασμούς της 25ης Μαρτίου.

Διπλή γιορτή για τους απανταχού Έλληνες, η 25η Μαρτίου αποτελεί σύμβολο της Ελευθερίας και της Δικαιοσύνης. Τα διδάγματα που αντλούνται από την Επανάσταση του 1821 είναι η πίστη στις αθάνατες αυτές αξίες, για τις οποίες αγωνίστηκαν και θυσιάστηκαν οι ήρωές μας.

Το αγωνιστικό πνεύμα των Ελλήνων κατά την Επανάσταση του 1821 ήταν απόλυτα ταυτισμένο με την Ελευθερία, τη Δικαιοσύνη, την Ισότητα, το σεβασμό στα ανθρώπινα δικαιώματα και τη Δημοκρατία, ενώ η εξέγερσή τους αποτέλεσε πρότυπο και έμπνευση για άλλους λαούς στην Ευρώπη να επιδιώξουν τη δική τους ελευθερία.

Άλλο σημαντικό δίδαγμα που παίρνουμε είναι η αναγκαιότητα για ενότητα και ομοψυχία. Αρετές τις οποίες επιδεικνύει ανέκαθεν ο Ελληνισμός της Διασποράς, ο οποίος καθ’ όλη την ιστορική πορεία του Έθνους, προσφέρει ανελλιπώς και ποικιλοτρόπως πολύτιμες υπηρεσίες στη μητροπολιτική Ελλάδα.

 Η ελληνοαμερικανική κοινότητα διαδραματίζει καίριο ρόλο στους δεσμούς που ενώνουν τις ΗΠΑ και την Ελλάδα, όπως καίρια είναι επίσης και η συμβολή των ελληνικής καταγωγής μελών του Κογκρέσου. Με την ευκαιρία αυτή, θα ήθελα να εκφράσω ξανά τις ευχαριστίες μου προς τον Γερουσιαστή Robert Menendez, που με τις άοκνες προσπάθειές και στήριξή του στον αγώνα μας για δίκαιη λύση στο εθνικό πρόβλημα της Κύπρου, αποδεικνύεται ένας σωστός Φιλέλληνας.

 Ο εθνικοαπελευθερωτικός αγώνας του 1821 διδάσκει ότι ενωμένες οι δυνάμεις ενός λαού μπορούν πολύ πιο εύκολα και αποτελεσματικά να επιτύχουν τους στόχους τους. Η επανάσταση του ‘21 πέτυχε, γιατί ο στόχος ήταν κοινός για όλους τους Έλληνες: η αποτίναξη του Οθωμανικού ζυγού, η κατάλυση της σκλαβιάς.

 Την ίδια ενότητα πρέπει να επιδείξουμε κι εμείς σήμερα για την αναχαίτιση των μεγάλων εθνικών προβλημάτων που αντιμετωπίζουν Ελλάδα και Κύπρος, σε οικονομικό αλλά και πολιτικό επίπεδο.

Κλείνω με αυτές τις λίγες σκέψεις και εύχομαι σε όλους καλή συνέχεια στους αγώνες μας.